Avûkata heqanê cinîyan û Hetkara Walîyê Silêmanî Leyla Omer Alî ANFyî rê qisey kerd û da zanayene ke cinîyî wayîrê zaf tecrûbeyan ê û ganî cade têkoşînê heqan û xoverdayîşî yê cinîyan dest pêbikero.
Leyla Omer Alî vat:" Cinîyî camêrdan ra kême nîyê. Eqsê ci cinîyî wayîrê zafêr tecrûbeyan ê. Ganî têkoşînê heqan û xoverdayîşî yê cinîyan cade dest pêbikero. Ma pê cinîyanê Rojawanî sereberz ê. Çunke înan hişmendîya 'Cinîyî nêeşkenê şer bikerê' wedarite. Ma zî ganî hişmendîya 'cinîyî averşîyayîşê komekî asteng kenê' çin bikerê.
Ganî ma cinîyanê Rojawanî ra hêz bigêrê û rewşa şerî de erdê xo bipawê. Zaf zêde nêbo zî cinîyê YNKyî mîyanê sîyasetî de ca gênê û hukmat de wezîfe gênê.''
